# ซากูระ มิยาวากิ
ซากูระ มิยาวากิ (เกิด 19 มีนาคม ค.ศ. 1998) เป็นนักร้องชาวญี่ปุ่นหนึ่งในสมาชิกของเกิร์ลกรุปเลเซราฟิม เธอเริ่มต้นอาชีพด้านดนตรีกับเกิร์ลกรุปเอชเคทีโฟร์ตีเอตในปี ค.ศ. 2011 และเป็นสมาชิกของวงพี่น้องเอเคบีโฟร์ตีเอตพร้อมกันตั้งแต่ปี ค.ศ. 2014 ถึง 2018 ในระหว่างนั้น เธอได้เป็นเซ็นเตอร์ซิงเกิล "คิมิวะเมโลดี" และ "โนเวย์แมน"

ซากูระหยุดพักกิจกรรมกับเอชเคทีโฟร์ตีเอตในปี ค.ศ. 2018 หลังจากจบอันดับที่สองในรายการพรอดิวซ์โฟร์ตีเอต และได้เข้าร่วมเกิร์ลกรุปไอซ์วันที่เกาหลีใต้ โดยหลังจากการยุบวงในปี ค.ศ. 2021 เธอได้ออกจากเอชเคทีโฟร์ตีเอตในปีเดียวกัน และเริ่มมุ่งเน้นกิจกรรมในเกาหลีใต้ เธอได้เซ็นสัญญาพิเศษกับซอร์ซมิวสิกในปี ค.ศ. 2022 และกลายเป็นสมาชิกของเกิร์ลกรุปเลเซราฟิม

 การงาน 
มิยาวากิเข้าร่วมเอชเคทีโฟร์ตีเอตในฐานะสมาชิกฝึกหัดรุ่นที่ 1 ตั้งแต่เดือนกรกฎาคม ค.ศ. 2011 และได้เปิดตัวอย่างเป็นทางการในวันที่ 23 ตุลาคมในงานจับมือซิงเกิล "ฟลายอิงเก็ต" (Flying Get) ของเอเคบีโฟร์ตีเอต เธอปรากฏตัวครั้งแรกในโรงละครของวงเมื่อวันที่ 26 พฤศจิกายนด้วยการแสดงของทีมเอส (Team S) ในชื่อ "เทะโอะซึนากินาการะ" (Te wo Tsunaginagara) เธอได้รับการเลื่อนขั้นเป็นสมาชิกทีมเอช (Team H) เมื่อวันที่ 4 มีนาคม ค.ศ. 2012 พร้อมกับสมาชิกอีก 15 คน

ในปี 2012 มิยาวากิเป็นคนแรกในเอชเคทีโฟร์ตีเอตที่ติดอันดับเลือกตั้งในงานเลือกตั้งเซ็มบัตสึ ด้วยคะแนน 6,635 คะแนน ส่งผลให้เธออยู่ในอันดับที่ 47 ซึ่งเปิดโอกาสให้เธอได้เข้าร่วมขับร้องและแสดงในเพลงหลักของซิงเกิล "อูซะ" (UZA) ซึ่งเป็นซิงเกิลลำดับที่ 28 ของเอเคบีโฟร์ตีเอต แต่ทว่าเธอกลับไม่ได้เข้าร่วมซิงเกิลกับเอเคบีโฟร์ตีเอตอีกจนกว่าจะถึงซิงเกิลที่ 31 "ซาโยนาระครอวล์" (Sayonara Crawl) ซึ่งออกจำหน่ายเมื่อวันที่ 22 พฤษภาคม ค.ศ. 2013 เนื่องจากเธอได้ติดอันดับที่ 26 จากการเลือกตั้งด้วยคะแนน 25,760 คะแนน

ซิงเกิลแรกของเธอสำหรับวงเอชเคทีโฟร์ตีเอตมีชื่อว่า "ซูกิ! ซูกิ! สคิป!" (Suki! SUki! Skip!) และ "เมลอนจูซ" (Melon Juice!) เมื่อวันที่ 11 มกราคม ค.ศ. 2014 มีการประกาศย้ายทีมครั้งแรก ซึ่งมิยาวากิได้รับการย้ายไปยังทีมเคโฟร์ (Team KIV) ที่เพิ่งได้ก่อตั้งมาไม่นาน และเธอยังได้รับการแต่งตั้งให้เป็นรองหัวหน้าทีมเคโฟร์พร้อมกับการเป็นสมาชิกควบวงเอเคบีโฟร์ตีเอตทีมเอ (Team A) เช่นกัน

ในซิงเกิลที่ 36 ของเอเคบีโฟร์ตีเอต "แลบราดอร์ริทรีฟเวอร์" (Labrador Retriever) มิยาวากิได้ปรากฏตัวขึ้นอีกครั้งในฐานะสมาชิกหลัก เธอได้รับคะแนน 45,538 คะแนน จากการเลือกตั้งเอเคบีโฟร์ตีเอตประจำปี 2014 ซึ่งทำให้เธอติดอันดับที่ 11 และได้เข้าร่วมในซิงเกิลที่ 37 ของเอเคบีโฟร์ตีเอต "โคโคโระโนะพลาคาร์ด" (Kokoro no Placard) ต่อมา มิยาวากิได้รับเลือกให้เป็นเซ็นเตอร์คู่ ร่วมกับมายุ วาตานาเบะ ผู้ชนะในงานเลือกตั้งครั้งที่ผ่านมา ในซิงเกิลที่ 38 ของเอเคบีโฟร์ตีเอต "คิโบเทกิรีเฟรน" (Kiboteki Refrain) ทำให้เธอได้เป็นสมาชิกเอชเคทีโฟร์ตีเอตคนแรกที่ได้เป็นเซ็นเตอร์เพลงของเอเคบีโฟร์ตีเอต

ในปี 2015 มิยาวากิได้สวมบทบาทเป็นตัวหลักละครโทรทัศน์ของเอเคบีโฟร์ตีเอต "มาจิซูกะกากูเอ็ง 4" (Majisuka Gakuen 4) ร่วมกับฮารุกะ ชิมาซากิ ซึ่งออกอากาศในวันที่ 19 มกราคม เธอได้รับอันดับที่ 7 ในงานเลือกตั้งในปีนั้นด้วย 81,422 คะแนนโหวต ในเดือนกรกฎาคม เธอได้ปล่อยสมุดรวมภาพเล่มแรกของเธอออกมาในชื่อ ซากูระ (Sakura) ซึ่งได้รับอันดับ 1 บนชาร์ตออริกอนรายสัปดาห์และอันดับ 3 บนชาร์ตหนังสือทั่วไป เธอได้เป็นเซ็นเตอร์เดี่ยวครั้งแรกในซิงเกิลลำดับที่ 43 ซึ่งเป็นซิงเกิลครบรอบ 10 ปีของเอเคบีโฟร์ตีเอต อย่าง "คิมิวะเมโลดี" (Kimi wa Melody) โดยออกจำหน่ายเมื่อวันที่ 9 มีนาคม 2016 จากนั้น มิยาวากิก็ได้ติดเซ็มบัตสึของเอเคบีโฟร์ตีเอตเรื่อยมาจนถึงซิงเกิลที่ 53 "เซนติเมนทัล เทรน" (Sentimental Train) ซึ่งเป็นงานเลือกตั้งครั้งที่ 10 ของเอเคบีโฟร์ตีเอต ที่เธอได้รับคะแนนโหวตเป็นลำดับที่ 3

ในปี 2018 มิยาวากิได้เข้าร่วมและได้รับตำแหน่งรองชนะเลิศในรายการประกวดเกิร์ลกรุ๊ปเซอร์ไวเวิลของเกาหลีชื่อ พรอดิวซ์โฟร์ตีเอต และได้เป็นหนึ่งในสมาชิกวงเกิร์ลกรุ๊ปสัญชาติเกาหลี–ญี่ปุ่น ไอซ์วัน ที่เปิดตัวครั้งแรกในเดือนตุลาคมในปีเดียวกัน เธอและสมาชิกวงสัญชาติญี่ปุ่นอีกสองคน นาโกะ ยาบูกิ และฮิโตมิ ฮนดะ ได้พักงานจากวงโฟร์ตีเอตกรุ๊ปเป็นเวลา 2 ปีครึ่งจนกว่าสัญญากับไอซ์วันจะหมดลงในเดือนเมษายน 2021 นอกจากนี้เธอยังได้ผลิตวิดีโอบนยูทูบอีกควบคู่ไปด้วยกัน

ในฐานะสมาชิกของโฟร์ตีเอตกรุ๊ป มิยาวากิ ได้รับเลือกเป็นเซ็นเตอร์เดี่ยวครั้งสุดท้ายในซิงเกิลที่ 54 ของเอเคบีโฟร์ตีเอต "โน เวย์ แมน" (NO WAY MAN) โดยมียาบูกิและฮนดะ ยืนอยู่ด้านข้าง เป็นซิงเกิลส่งท้ายทั้งสามคนก่อนจะเข้าร่วมเป็นสมาชิก ไอซ์วัน หลังจากหมดสัญญากับทางไอซ์วัน มิยาวากิ ได้กลับมาที่เอชเคทีโฟร์ตีเอตและประกาศจบการศึกษา โดยเธอได้มีผลงานสุดท้ายในฐานะสมาชิกโฟร์ตีเอตกรุ๊ปในเพลง Omoide ni suru ni wa mada hayasugiru ซึ่งเป็นเพลงจบการศึกษาของเธอ

ในปี 2022 มิยาวากิได้เซ็นสัญญากับค่าย ซอร์ซมิวสิก และผลิตโดย ไฮบ์คอร์ปอเรชัน ปัจจุบันเธอเป็นสมาชิกวงเลเซราฟิม

ผลงานเพลง

 เครดิตการแต่งเพลง 
เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น
 ชื่อ ปี ศิลปิน อัลบั้ม หมายเหตุ อ้างอิง "Love Bubble" 2019 ไอซ์วัน แวมไพร์ เนื้อร้อง rowspan="4"  "With*One" 2020 โอไนริกไดอะรี "Secret Story of the Swan" (Japanese version) "Yummy Summer" ทเวลฟ์ เนื้อร้องและเรียบเรียง "Fiesta" (Japanese version) เนื้อร้อง  "Zuttomo Project" 2021 =Love Weekend Citron "Good parts (when the quality is bad but I am"2022เลอเซราฟิมAntifragileเนื้อร้องและเรียบเรียง"Fearnot (Between you,me and the lampost)"2023Unforgivenเนื้อร้อง"Swan song"2024Easyเนื้อร้องและเรียบเรียง

ผลงานการแสดง
ละครโทรทัศน์
 ปี ชื่อ บทบาท เครือข่าย อ้างอิง หมายเหตุ 2012 อาโนะฮิโตะโนะอาโนะฮิ นาซูนะ อิมางาวะ NHK General TVภาพยนตร์โทรทัศน์ 2013 ฮิมิตสึ มาริ เอฟบีเอส ภาพยนตร์โทรทัศน์ 2015 มาจิซูกะกากูเอ็น 4 ซากูระ มิยาวากิ เอ็นทีวี แสดงนำ มาจิซูกะกากูเอ็น 5 ซากูระ มิยาวากิ เอ็นทีวี, ฮูลู แสดงนำเอเคบีฮอร์เรอร์ไนต์: อะดรีนาลีนส์ไนต์ จูริทีวีอาซาฮิ ตอนที่ 5: "Doppelgänger"มาจิซูกะกากูเอ็น 0 ซากูระ มิยาวากิ เอ็นทีวี, ฮูลูภาพยนตร์โทรทัศน์; แสดงนำ 2016คราวส์บลัด มากิ โทงาวะ ฮูลู แสดงนำ เอเคบีเลิฟไนต์: เลิฟแฟคทอรี นาโอะ ทีวีอาซาฮิ ตอนที่ 29: "Guruguru Curtain"ด็อกเทอร์-วาย: เซอร์เจียนฮิเดกิคาจิi ฮารูกะ มิฟูเนะau VideoPass, ทีวีอาซาฮิ douga WebdramaThe Hero Yoshihiko and the Seven Chosen Onesสมาชิกกลุ่มไอดอลโรงเรียน ทีวีโตเกียวตอนที่ 92016–2017คาบาซูกะกากูเอ็น ซากูระ มิยาวากิ เอ็นทีวี แสดงนำ2017Tofu Pro-Wrestling ซากูระ มิยาวากิ/เชอร์รี มิยาวากิ ทีวีอาซาฮิ แสดงนำ2018เซี่ยงไฮ้เลิฟแม็ป ตัวเธอเองiQiyi

 ภาพยนตร์ 
ปีชื่อบทบาทหมายเหตุRef2016Documentary of HKT48ː The night Theatre Manager 
Ozaki CriedตัวเองDocumentary filmRaison D'etre: Documentary of AKB482019Dinerพนักงานเสิร์ฟCameo2020Eyes on meː The MovieตัวเองConcert film

รายการวาไรตี
 ปี ชื่อ บทบาท เครือข่าย หมายเหตุ อ้างอิง 2018 เอเวอรีวันส์คิตเชน นักแสดง โอลีฟ นำร่อง, ทดลองออกอากาศ2019พิธีกรร่วมโชว์ทั่วไป2024รันนิ่งแมนep.693-ep.694

ผลงานหนังสือ
หนังสือภาพเดี่ยว
 ชื่อ วันวางจำหน่าย ชาร์ต ผู้จัดจำหน่าย ญี่ปุ่น ออริคอนพีบี宮脇咲良ファースト写真集「さくら」 ออริคอนบุกส์宮脇咲良ファースト写真集「さくら」 Sakura กรกฎาคม 2015 1 3 ชูเอชะ Sakura Miyawaki Graduation Visual Booklet พฤษภาคม 2021 colspan="2"  MercuryMedia Pal

 หมายเหตุ